Mchel Barnier, aelod y Comisiwn Ewropeaidd yn gyfrifol am bolisi rhanbarthol
Er fod cysylltiadau rhyngwladol yn parhau i fod yn fater a reolir gan lywodraeth y DU, heb ei ddatganoli i Gymru mae llywodraeth Cymru yn gweithio i hybu diddordeb Cymru dramor.

Mae gan lywodraeth Cymru 21 o swyddfeydd rhyngwladol ledled y byd, a chyfrifoldeb Prif Weinidog Cymru, Mark Drakeford yn 2023 oedd cysylltiadau rhyngwladol, ers iddo gymryd y rôl oddi wrth Eluned Morgan yn 2020.

Mae Llywodraeth Cymru wedi cynnal tair mlynedd o 'Gymru mewn gwlad arall', gan gynnwys Canada yn 2022 a Ffrainc yn 2023.

Gweithgarwch rhyngwladol
------------------------

Er nad yw cysylltiadau rhyngwladol wedi'u datganoli i Gymru ac yn cael eu cadw a'u rheoli gan lywodraeth y DU, mae gan lywodraeth Cymru strategaeth ryngwladol. Yn 2018, penodwyd Eluned Morgan, y Farwnes Morgan o Drelái yn Weinidog Cylltiadau Rhyngwladol. Bu Prif Weinidog Cymru, Mark Drakeford, yn gyfrifol am gysylltiadau rhyngwladol ers 2020.

### Swyddfeydd rhyngwladol

Mae polisi rhyngwladol Llywodraeth Cymru ers 2020, "Cymru, Ewrop a'r byd" yn cynnwys perthnas y wlad â'r Almaen, Ffrainc, Iwerddon, yr Unol Daleithiau a Chanada; a pherthynas rhanbarthol gyda Gwlad y Basg yn Sbaen, Llydaw yn Ffrainc a Fflandrys yng Ngwlad Belg. Mae gan lywodraeth Cymru 21 o swyddfeydd rhyngwladol mewn 12 gwlad sy'n cynnwys swyddfeydd yn Llundain, Gwlad Belg, Canada, Tsieina, Iwerddon, Ffrainc, yr Almaen, India, Japan, Qatar, Emiradau Arabaidd Unedig a phum swyddfa ar draws yr Unol Daleithiau.

### Strategaeth

 Cyn Brif Weinidog Cymru Rhodri Morgan gyda Llysgennad yr Unol Daleithiau Robert Tuttle yng Nghaerdydd (2005).Gosodwyd y Strategaeth Ryngwladol yn Ionawr 2020 gan Weinidog y Gymraeg a Chysylltiadau Rhyngwladol ar y pryd. Mae'r strategaeth i bara 5 mlynedd ac mae'n cynnwys y nodau a ganlyn:

* codi proffil Cymru yn rhyngwladol
* tyfu economi Cymru; cynorthwyo busnesau Cymru i gynyddu allforion; annog buddsoddiad yng Nghymru; creu swyddi a chyfleoedd yng Nghymru; defnyddio a datblygu technoleg newydd
* ymrwymiad i gynaliadwyedd

Mae gweithgaredd rhyngwladol ar gael i'r cyhoedd gyda sawl ymweliad rhyngwladol a chyfarfodydd di-ri'n cael eu cynnal yn flynyddol, gyda'r mwyaf (14) yn cael eu cynnal yn 2019. Roedd cyfarfodydd 2019 yn cynnwys cyfarfodydd rhwng y Llywydd a llysgennad Norwy a chyfarfodydd rhwng y dirprwy lywydd a llysgennad yr Eidal a chyfarfod arall gyda llysgennad Gwlad Thai.

### Dydd Gwyl Dewi

  

Roedd penderfyniad Prif Weinidog Cymru i dreulio Dydd Gŵyl Dewi ym Mrwsel yn dangos newid amlwg yn strategaeth ryngwladol llywodraeth Cymru.

Ymwelodd cyn-Brif Weinidog Cymru, Carwyn Jones, yr ymweliadau diplomyddol canlynol ar gyfer Dydd Gŵyl Dewi:

* *2011: Brwsel*
* *2012: Washington DC ac Efrog Newydd*
* *2013: Barcelona*
* *2014: Efrog Newydd*
* *2015: Efrog Newydd*
* *2017: Washington DC*
* *2018: Montreal*

Mae Mark Drakeford wedi rhoi mwy o bwyslais ar ymweliadau diplomyddol Ewropeaidd gyda mwy o ymweliadau â Brwsel:

* *2019: Brwsel a Pharis*
* *2020: Brwsel*
* *2022: Brwsel*
* *2023: Brwsel*

### Taith

Dechreuodd Cymru y rhaglen cyfnewid myfyrwyr 'Taith' ym Medi 2022 i gymryd lle cynllun Erasmus. Lansiodd Jeremy Miles y cynllun sydd wedi'i "deilwra ar gyfer Cymru sy'n anelu dros bedair blynedd i ganiatâu i 15,000 o fyfyrwyr a staff o Gymru deithio dramor ac i 10,000 weithio neu astudio yng Nghymru.

Masnach
-------

Prif Weinidog Rhodri Morgan gyda Is-Arlywydd Ewropeaidd Cyfathrebu a Cysylltiadau Sefydliadau Margot Wallström
Yn dilyn Brexit, mae llywodraeth y DU wedi negodi cytundebau masnach rydd gyda'r UE, UDA, Japan, Awstralia a Seland Newydd gyda Llywodraeth Cymru yn gweithio i sicrhau bod buddiannau Cymru yn cael eu cynnwys.

Mae Pwyllgor yr Economi, Masnach a Materion Gwledig yn cynghori ac yn dwyn Llywodraeth Cymru i gyfrif ar faterion datblygu economaidd, busnes, sgiliau, masnach ryngwladol, amaethyddiaeth, pysgodfeydd a bwyd.

Y grŵp cynghori ar bolisi masnach sy'n cynghori Llywodraeth Cymru ar faterion masnach a thrafodaethau ar ôl Brexit. Mae'n cynnwys unigolion o fusnesau sydd ag arbenigedd mewn allforio a mewnforio nwyddau a gwasanaethau.

Roedd y 10 cyrchfan allforio uchaf ar gyfer Cymru yn 2022 fel a ganlyn:

1. UDA
2. Iwerddon
3. Almaen
4. Ffrainc
5. Iseldiroedd
6. Gwlad Belg
7. Tsieina
8. Canada
9. Sbaen
10. Twrci

Ewrop
-----

Prif Weinidogion: Cymru, Mark Drakeford; Yr Alban, Nicola Sturgeon, Gwlad yr Ia, Katrin Jakobsdóttir
Mae gan lywodraeth Cymru swyddfa ryngwladol ym Mrwsel sy'n canolbwyntio'n bennaf ar faterion yr Undeb Ewropeaidd a 5 swyddfa arall ar draws Ewrop. Mae Mark Drakeford wedi rhoi mwy o bwyslais ar ymweliadau diplomyddol Ewropeaidd gydag ymweliadau â Brwsel yn 2019, 2020, 2022 a 2023 ar Ddydd Gŵyl Dewi.

Ar 21 Mawrth 2023, gwnaeth Llysgennad yr UE Pedro Serrano ei ymweliad cyntaf â Chymru. Ymwelodd â Chaerdydd ar y cyd â llysgenhadon Slofenia, Slofacia ac Uchel Gomisiynydd Cyprus.

Prif weinidog Cymru, Mark Drakeford; Prif Weinidog yr Alban Humza Yousaf
### Ffrainc

Mae tua 80 o fusnesau Ffrengig wedi'u lleoli yng Nghymru sy'n cyflogi tua 10,000 o bobll. Roedd allforion o Gymru i Ffrainc yn werth cyfanswm o £1.8bn yn 2020 a Ffrainc yw'r ail gyrchfan allforio fwyaf i Gymru ar ôl yr Almaen.

Ymwelodd prif weinidog Cymru, Mark Drakeford â Pharis ar 16-18 Mawrth 2023 i lansio blwyddyn "Cymru yn Ffrainc". Roedd Drakeford yn gobeithio y byddai 2023 yn "ddathliad blwyddyn o hyd o ddigwyddiadau diwylliannol, busnes a chwaraeon". Arweiniodd y Prif Weinidog ddirprwyaeth o sefydliadau Cymreig, gan gyfarfod ag UNESCO yn eu pencadlys ym Mharis. Cyfarfu hefyd â chynrychiolwyr i nodi'r cysylltiadau rhwng Cymru a Llydaw .

Gogledd America
---------------

### UDA

Mae aelodau o Gyngres yr Unol Daleithiau wedi sefydlu Cawcws Cyfeillion Cymru, gan hyrwyddo cysylltiadau diwylliannol ac economaidd rhwng UDA a Chymru.

Ym mis Hydref 2022, aeth saith busnes o Gymru i UDA fel rhan o daith fasnach Gymreig a arweiniwyd gan lywodraeth Cymru. Yn 2023, ymwelodd y Gweinidog dros yr Economi, Vaughan Gething ag arfordir gorllewinol UDA gyda'r nod o wella'r cysylltiadau economaidd rhwng Cymru ac UDA a hyrwyddo technoleg a diwydiannau creadigol Cymru.

### Canada

Dynodwyd 2022 gan lywodraeth Cymru fel blwyddyn "Cymru yng Nghanada" gyda'r nod o hyrwyddo Cymru yng Nghanada. 

Sefydlodd Llywodraeth Cymru a Llywodraeth Quebec gynllun ariannu gyda'r nod o gefnogi sefydliadau yng Nghymru a Quebec yng Nghanada i hybu cydweithrediad. Rhoddwyd pwyslais arbennig ar adferiad gwyrdd, bydd yr economi, gwyddoniaeth, arloesi, celf a diwylliant yn cael eu blaenoriaethu.

Asia
----

### Qatar

Ym mis Medi 2022, roedd Llywodraeth Cymru yn gwrthod rhai galwadau i gau swyddfa Qatar Cymru oherwydd pryderon am hawliau dynoll. Dywedodd Llywodraeth Cymru ei bod yn gobeithio ymgysylltu â gwledydd sydd â hawliau dynol gwahanol i Gymru, er mwyn dylanwadu ar newid yno.

### Japan

Ar 14 Rhagfyr 2022, cynhaliodd Llysgennad Japan yn y DU, Hayashi Hajime a Phrif Weinidog Cymru, Mark Drakeford dderbyniad yn Llysgenhadaeth Japan yn Llundain i nodi 50 mlynedd o gysylltiadau economaidd rhwng Japan a Chymru**.**

Trwy Strategaeth Ryngwladol Llywodraeth Cymru, llofnododd llywodraeth Cymru Femorandwm Cyd-ddealltwriaeth (MoU) gyda Llywodraeth Japan, i gryfhau perthnasoedd gan gynnwys cyfnewid economaidd; celfyddydau a diwylliant; chwaraeon; academia; twristiaeth; bwyd a diod.

Affrica
-------

Nod rhaglen Cymru ac Affrica a weithredir gan lywodraeth Cymru yw cefnogi pobl yng Nghymru i helpu i drechu tlodi yn Affrica.

Mae'r rhaglen Cyfleoedd Dysgu Rhyngwladol (ILO) yn rhaglen ar gyfer arweinwyr a rheolwyr profiadol yng Nghymru i dreulio 8 wythnos yn Lesotho, Namibia, Somaliland neu Wganda.

Mae cynllun grantiau Cymru ac Affrica yn gynllun grant ar gyfer grwpiau a sefydliadau cymunedol yng Nghymru sy'n gweithio yn Affrica Is-Sahara.

Mae Hub Cymru Africa yn sefydliad sydd â'r nod o gefnogi Rhwydwaith Cysylltiadau Iechyd Cymru ac Affrica, y Panel Cynghori Is-Sahara a Masnach Deg Cymru. Mae wedi'i lleoli yng Nghanolfan Gymreig Materion Rhyngwladol.

Mae Maint Cymru (Size of Wales) yn sefydliad sy'n ceisio cynnal ardal o goedwig drofannol Affricanaidd o faint tebyg i Gymru. Cefnogir y mudiad gan Gyngor Cefn Gwlad Cymru (CCGC) a Llywodraeth Cymru.

Chwaraeon
---------

Ar gyfer Cwpan y Byd FIFA 2022 yn Qatar, dywedodd Llywodraeth Cymru ei bod yn anelu at farchnata Cymru i'r Byd drwy bwysleisio Cymru fel gwlad agored, flaengar, sy'n ddymunol ar gyfer busnes a thwristiaeth. Lansiodd Llywodraeth Cymru ymgyrch farchnata fyd-eang gan gynnwys ymgyrch wedi'i hanelu at UDA ac Ewrop.

Roedd disgwyl i Lywodraeth Cymru wario £1.8m i hybu cyfranogiad Cymru yng Nghwpan y Byd. Gosodwyd y rhain i gynnwys gŵyl greadigrwydd a diwylliant, cyngerdd yng Ngogledd America ac Amgueddfa Bêl-droed i Gymru.

Teithiodd y Prif Weinidog, Mark Drakeford a gweinidogion llafur eraill Cymru i Qatar ar gyfer cwpan pêl-droed y byd lle byddai'n anelu at "hyrwyddo cynhwysiant" yn ogystal â "pharch at hawliau dynol" yn ystod Cwpan y Byd FIFA 2022.

Uwchgynhadledd NATO 2014
------------------------

Cynhaliwyd uwchgynhadledd NATO Cymru 2014 yng Ngwesty Hamdden y Celtic Manor yng Nghasnewydd. Cafodd yr arweinwyr, gan gynnwys arlywydd yr UDA, Barack Obama eu cyfarch gan Brif Weinidog Cymru, Carwyn Jones. Dywedodd y Prif Weinidog, "Mae'r cynulliad mwyaf erioed o arweinwyr rhyngwladol i gymryd lle yn y DU yn dechrau yn ein mamwlad yma ac yn awr,"

"Mae Uwchgynhadledd Nato Cymru yn foment gyffrous a hanesyddol i'n gwlad ac rwy'n hyderus y byddwn yn disgleirio ar lwyfan y byd."

Cyfeiriadau
-----------

1. ↑  "Guidance on devolution". *GOV.UK* (yn Saesneg). Cyrchwyd 2023-04-12.
2. ↑  Reeves, Rosanne; Aaron, Jane (2020-06-04), "Gwyneth Vaughan, Eluned Morgan and the Emancipation of Welsh Women", *Women's Writing from Wales before 1914* (Routledge): 128–144, ISBN 978-0-429-33086-5, adalwyd 2023-04-12
3. ↑  "Rt Hon Mark Drakeford MS: First Minister of Wales". *GOV.WALES* (yn Saesneg). Cyrchwyd 2023-04-12.
4. ↑  Powney, Mark (2020-10-12). "First Minister Takes on Responsibilities for International Trade". *Business News Wales*. Cyrchwyd 2023-04-12.
5. ↑  "Wales, Europe and the world: the Welsh Government's International Strategy". *Senedd Research*.
6. ↑  "International offices". *GOV.WALES* (yn Saesneg). Cyrchwyd 2023-04-02.
7. ↑  "Welsh Government International Office Remits" (PDF).
8. ↑  "International strategy [HTML]". *GOV.WALES* (yn Saesneg). Cyrchwyd 2023-04-12.
9. ↑  "International Activity". *senedd.wales* (yn Saesneg). Cyrchwyd 2023-04-12.
10. 1 2  "First Minister's Brussels trip reflects shift in international strategy". *Nation.Cymru* (yn Saesneg). 2023-03-02. Cyrchwyd 2023-04-13.
11. ↑  "Wales places thousands on new Erasmus programme while Scots scheme yet to begin". *HeraldScotland* (yn Saesneg). Cyrchwyd 2023-04-13.
12. ↑  "'An outward-looking nation': Wales unveils Brexit-busting international exchange programme to replace Erasmus+". *Nation.Cymru* (yn Saesneg). 2022-02-02. Cyrchwyd 2023-04-13.
13. ↑  "International trade policy". *GOV.WALES* (yn Saesneg). Cyrchwyd 2023-04-12.
14. ↑  "Economy, Trade, and Rural Affairs Committee". *senedd.wales* (yn Saesneg). Cyrchwyd 2023-04-12.
15. ↑  "Trade Policy Advisory Group". *GOV.WALES* (yn Saesneg). Cyrchwyd 2023-04-12.
16. ↑  "Membership: Trade Policy Advisory Group". *GOV.WALES* (yn Saesneg). Cyrchwyd 2023-04-12.
17. ↑  "What does Wales export globally - and who is buying?". *BBC News* (yn Saesneg). 2023-03-23. Cyrchwyd 2023-04-12.
18. ↑  "International offices". *GOV.WALES* (yn Saesneg). Cyrchwyd 2023-04-13.
19. ↑  "EU Ambassadors make joint visit to Wales | EEAS Website". *www.eeas.europa.eu*. Cyrchwyd 2023-04-13.
20. 1 2  Hayward, Will (2023-03-16). "Mark Drakeford visits France to meet companies investing in Wales". *WalesOnline* (yn Saesneg). Cyrchwyd 2023-04-13.
21. ↑  "Written Statement: Ministerial Overseas Visit to Paris (30 March 2023)". *GOV.WALES* (yn Saesneg). Cyrchwyd 2023-04-13.
22. ↑  "Wales First Minister hails centuries-old relations in France, laments Brexit-fueled 'fissures in UK'". *France 24* (yn Saesneg). 2023-03-16. Cyrchwyd 2023-04-13.
23. ↑  "Congressional Friends of Wales Caucus Welcomes First Minister Carwyn Jones | Congressman Morgan Griffith". Morgangriffith.house.gov. 6 September 2016. Cyrchwyd 23 September 2017.
24. ↑  "Welsh First Minister visits Washington and New York City". *GOV.UK*. Cyrchwyd 24 September 2019.
25. ↑  "Welsh firms visit the USA to boost trade and export links". *GOV.WALES* (yn Saesneg). Cyrchwyd 2023-04-12.
26. ↑  "Written Statement: Ministerial Overseas Visit to the USA (4 April 2023)". *GOV.WALES* (yn Saesneg). Cyrchwyd 2023-04-12.
27. ↑  "Wales in Canada 2022". *Wales* (yn Saesneg). 2022-03-11. Cyrchwyd 2023-04-13.
28. ↑  "Wales in Canada; A Year to Remember". *Welsh Government* (yn Saesneg). 2023-04-11. Cyrchwyd 2023-04-13.
29. ↑  "Funding: Wales-Quebec joint call for proposals 2022". *GOV.WALES* (yn Saesneg). Cyrchwyd 2023-04-13.
30. ↑  Wightwick, Abbie (2022-09-30). "Welsh Gov rejects calls to shut Qatar office despite torture allegations". *WalesOnline* (yn Saesneg). Cyrchwyd 2023-04-13.
31. ↑  "Marking 50 Years of Japanese Investment in Wales". *Business News Wales*. 2022-12-14. Cyrchwyd 2023-04-13.
32. ↑  "Initiative to encourage economic co-operation with Oita, Japan [HTML]". *GOV.WALES* (yn Saesneg). Cyrchwyd 2023-04-13.
33. ↑  "Wales and Africa". *GOV.WALES* (yn Saesneg). Cyrchwyd 2023-04-13.
34. ↑  "International Learning Opportunities programme [HTML]". *GOV.WALES* (yn Saesneg). Archifwyd o'r gwreiddiol ar 2023-04-13. Cyrchwyd 2023-04-13.
35. ↑  "Welsh Government Wales and Africa Grant Scheme". *WCVA* (yn Saesneg). Cyrchwyd 2023-04-13.
36. ↑  "Hub Cymru Africa | Supporting Global Solidarity". *Hub Cymru Africa* (yn Saesneg). Cyrchwyd 2023-04-13.
37. ↑  "Support for 'Size of Wales' rainforest campaign". *BBC News* (yn Saesneg). 2011-05-22. Cyrchwyd 2023-04-13.
38. ↑  Kelsey, Chris (2015-09-17). "Size of Wales wants your money to help double area of rainforest protected". *WalesOnline* (yn Saesneg). Cyrchwyd 2023-04-13.
39. ↑  Sands, Katie (2022-11-14). "The video being used to market Wales to the world during the World Cup". *WalesOnline* (yn Saesneg). Cyrchwyd 2023-04-13.
40. ↑  "Welsh Government to spend £1.8m promoting Wales' participation at the World Cup in Qatar". *ITVNews*.
41. ↑  "World Cup 2022: Mark Drakeford to 'shine a light' on Qatar rights". *BBC News* (yn Saesneg). 2022-10-29. Cyrchwyd 2023-04-13.
42. ↑  "World comes to Wales for 2014 Nato Summit in Newport". *BBC News* (yn Saesneg). 2014-09-04. Cyrchwyd 2023-04-13.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| gw • sg • goCysylltiadau rhyngwladol Ewrop |
| --- |
|  |
| Gwladwriaethau sofranaidd | 
Albania **·** Yr Almaen **·** Andorra **·** Awstria **·** Belarws **·** Gwlad Belg **·** Bosnia-Hertsegofina **·** Bwlgaria **·** Croatia **·** Denmarc **·** Y Deyrnas Unedig (Yr Alban • Cymru • Gogledd Iwerddon • Lloegr) **·** Yr Eidal **·** Estonia **·** Y Ffindir **·** Ffrainc **·** Gwlad Groeg **·** Hwngari **·** Gwlad yr Iâ **·** Yr Iseldiroedd **·** Gweriniaeth Iwerddon **·** Latfia **·** Liechtenstein **·** Lithwania **·** Lwcsembwrg **·** Gweriniaeth Macedonia **·** Malta **·** Moldofa **·** Monaco **·** Montenegro **·** Norwy **·** Portiwgal **·** Gwlad Pwyl **·** Rwmania **·** San Marino **·** Sbaen **·** Serbia **·** Slofacia **·** Slofenia **·** Sweden **·** Y Swistir **·** Y Weriniaeth Tsiec **·** Wcráin
 |
|  |
| Gwladwriaethau trawsgyfandirol | 
Armenia1 **·** Aserbaijan2 **·** Cyprus1 **·** Georgia2 **·** Casachstan3 **·** Rwsia3 **·** Twrci3
 |
|  |
| Tiriogaethau dibynnol,ardaloedd ymreolaethol,a thiriogaethau eraill | 
*Abkhazia* 2 **·** Ajaria1 **·** Akrotiri a Dhekelia **·** Åland **·** Azores **·** Crimea **·** *De Ossetia* 2 **·** Føroyar **·** Gagauzia **·** Gibraltar **·** *Gogledd Cyprus*1 **·** Jan Mayen **·** Jersey **·** *Kosovo* **·** Madeira4 **·** *Nagorno-Karabakh*1 **·** Nakhchivan1 **·** Svalbard **·** *Transnistria* **·** Ynys y Garn **·** Yr Ynys Las5 **·** Ynys Manaw
 |
|  |
| Dynodir gwlad anghydnabyddedig neu a gydnabyddir yn rhannol gan *lythrennau italig*.1 Yn Ne Orllewin Asia yn gyfan gwbwl.  2 Yn rhannol neu'n gyfan gwbwl yn Asia, yn dibynnu ar ddiffiniadau'r ffiniau rhwng Ewrop ac Asia.  3 Gyda'r mwyafrif o'i thir yn Asia.  4 Ar Blât Affrica.  5 Ar Blât Gogledd America. |

 |